ΓΡΑΠΤΗ ΕΡΩΤΗΣΗ E-0431/02

υποβολή: Konstantinos Hatzidakis (PPE-DE) προς την Επιτροπή

(21 Φεβρουαρίου 2002)

Θέμα: Αποτυχία του προγράμματος για κατασκευή μαρινών στην Ελλάδα — Προβλήματα τουποπρογράμματος Τουρισμός του Β ΚΠΣ

Όπως γνωρίζει η Ευρωπαϊκή Επιτροπή, στα πλαίσια του Β ΚΠΣ — Υποπρόγραμμα Τουρισμός αποφασίστηκε η κατασκευή τεσσάρων μαρινών στην Ελλάδα (Ζάκυνθος, Ικαρία, Αργοστόλι, Θάσος) με δημόσια συμμετοχή 18 εκατ. ευρώ και ιδιωτική συμμετοχή 13 εκατ. ευρώ. Τα έργα ξεκίνησαν το 1996. Ένα χρόνο μετά την έναρξή τους (1997) κρίθηκε σκόπιμο να γίνει μελέτη βιωσιμότητας που απέδειξε ότι είναι βιώσιμα. Τρία χρόνια μετά (1999) θεωρήθηκε ότι όσον αφορά τη συμμετοχή του ιδιωτικού τομέα, θα έπρεπε να αλλάξει το μοντέλο που μέχρι τότε ίσχυε (απευθείας παρέμβαση του ΕΟΤ) και να προσληφθεί χρηματοοικονομικός σύμβουλος. Ο σύμβουλος προσελήφθη,πέγραψε συμβόλαιο, ζήτησε να πραγματοποιηθούν επιπλέον επενδύσεις και ενώ είχεποχρέωση να παραδώσει τα τεύχη δημοπράτησης για τη συμμετοχή ιδιωτών (εκμετάλλευση των μαρινών) μέχρι 7/12/2001 δεν το έχει πράξει μέχρι σήμερα. Εν τω μεταξύ το κατασκευαστικό και μόνο τμήμα της μαρίνας Ζακύνθου πολύ απέχει από το να τελειώσει. Για συμμετοχή ιδιωτών, βεβαίως, ούτε λόγος ακόμα. Στην Ικαρία το 1/3 του προϋπολογισμού ξοδεύθηκε για να μπει απλώς μπετόν στη θάλασσα και να εγκαταλειφθεί το έργο. Και στη Θάσοπήρξε συρρίκνωση του φυσικού αντικειμένου (προβλήματα με τη δεξαμενή καυσίμων, τον προσήνεμο μώλο, τη σήμανση κλπ.).

1. Τί προτίθεται η Επιτροπή να πράξει για την αντιμετώπιση αυτών των προβλημάτων·

2. Ποιά είναι η μέχρι στιγμής εικόνα για τον απολογισμό τουποπρογράμματος Τουρισμός του Β ΚΠΣ στην Ελλάδα·

Απάντηση του κ. Barnier εξ ονόματος της Επιτροπής

(22 Απριλίου 2002)

Η Επιτροπήπενθυμίζει κατ' αρχάς ότι οι εθνικές αρχές είναι αρμόδιες για την ορθή εκτέλεση των έργων.

Η Επιτροπή γνωρίζει τις δυσκολίες που αντιμετωπίστηκαν στη συγχρηματοδότηση των τεσσάρων μαρινών που αναφέρει το Αξιότιμο Μέλος του Κοινοβουλίου, στοποπρόγραμμα Τουρισμός του επιχειρησιακού προγράμματος (ΕΠ) Τουρισμός και Πολιτισμός στο πλαίσιο του κοινοτικού πλαισίου στήριξης (ΚΠΣ) για την Ελλάδα κατά τη διάρκεια της περιόδου προγραμματισμού 1994-1999. Τα προβλήματα αυτά αποτέλεσαν αντικείμενο αλληλογραφίας μεταξύ της Επιτροπής και των ελληνικών αρχών.

Όσον αφορά τον απολογισμό τουποπρογράμματος Τουρισμός του Β ΚΠΣ στην Ελλάδα, σύμφωνα με τον κανονισμό (ΕΟΚ) αριθ. 2082/93 του Συμβουλίου, της 20ής Ιουλίου 1993, η ημερομηνία επιλεξιμότητας των δαπανών για τα έργα της περιόδου προγραμματισμού 1994-1999 καθορίστηκε στις 31 Δεκεμβρίου 2001.

Τα κράτη μέληποχρεούνται να διαβιβάσουν μέχρι τις 30 Ιουνίου 2002 τις αιτήσεις για τις τελικές πληρωμές καθώς και τα σχετικά έγγραφα για την έγκριση.

Βάσει της τελευταίας ετήσιας έκθεσης που είναι διαθέσιμη επί του παρόντος (1998), οι δαπάνες που πραγματοποιήθηκαν στο πλαίσιο τουποπρογράμματος Τουρισμός για την περίοδο προγραμματισμού 1994-1999 ανέρχονται σε 45 εκατ. ευρώ, δηλ. 44 % του συνόλου των δαπανών του προγράμματος. Σύμφωνα με συμπληρωματικές πληροφορίες που διαβιβάστηκαν από τις ελληνικές αρχές στις αρχές του έτους 2000, οι δαπάνες αντιστοιχούν σε 61 εκατ. ευρώ και αντιπροσωπεύουν απορρόφηση των δαπανών της τάξης του 65 % σε σχέση με την τελευταία απόφαση τροποποίησης του προγράμματος που λήφθηκε στις 6 Μαΐου 2000. Η τελική κατάσταση του εν λόγωποπρογράμματος θα διευκρινισθεί βάσει της έκθεσης περάτωσης των ελληνικών αρχών που θα περιλαμβάνει ακριβή στοιχεία για τα έτη 1999 έως 2001.

Στο στάδιο αυτό, η Επιτροπή δεν είναι σε θέση να επαληθεύσει εάν έχουν τηρηθεί όλες οι δεσμεύσεις που ανέλαβαν οι ελληνικές αρχές για τα έργα αυτά όπως, ηλοποίηση των εργασιών, η παραχώρηση στον ιδιωτικό τομέα της δημιουργίας χερσαίων εγκαταστάσεων και της διαχείρισης όλων των μαρινών. Η Επιτροπή ζήτησε ωστόσο από τις ελληνικές αρχές λεπτομερή στοιχεία για την εφαρμογή του μέτρου 1.1 Θαλάσσιος τουρισμός του ανωτέρω ΕΠ.